5:45 hett dr Wecker tschäderet. Mese goes bird-watching :-) D Nadlä pennet lieber no chli länger und luegt sech ds Spektaku ou no später a. Ds Ornitologä-Tüürli hett sech sehr glohnt! Ou d Übernachtig im Waud mit dä Urwaudgrüsch isch sehr  idyllisch gsi. Vorem z' Mittag si no mau d Kolibris ufem Programm gstande. Diesmau im nä Hotel, wo mä üs scho mit em Namä hett kennt :-) Im Hotel el descanso wärdä mir Schwitzers sehr gschätzt, da d Bsitzers CH-Fan's si und ou Fründä ds Bärn hei. Ä grüenä Gartä voller Kolibris hei mir entdeckt und das ganzä vor Bar us mit em nä Bierli :-) Ja und jetz hockä mir leider scho wieder im verschifftä Quito und hofffä morn ä neuä Chocher, PC und Föteler chönnä ds chouffä! Verbottenerwies schlafä mir jetz glich wieder ufem  glichä Parkplatz wie scho vor ä Wuchä. Denn isch üs das no erloubt wordä und jetz tüe sie plötzlech schwierig; resp. so nä auti runzlegi Schrullä steut sech quer. Söllä si doch!!! Mir blibe uf jedä Fau :-)